Návrh
Uznesenie vlády Slovenskej republiky
č. ...
z ...

k materiálu návrh systému koordinácie a aktualizácie projektových zámerov v prioritných oblastiach Stratégie EÚ pre dunajský región 

Číslo materiálu: |
Predkladateľ: | vedúci Úradu vlády SR
Vláda

A. 	schvaľuje 
 
A. 1. 	materiál „Návrh systému koordinácie a aktualizácie projektových zámerov v prioritných oblastiach Stratégie EÚ pre dunajský región“;

B. 	ukladá 
prvému podpredsedovi vlády a ministrovi dopravy, výstavby a regionálneho rozvoja 
podpredsedovi vlády a ministrovi financií 
ministrovi životného prostredia 
ministrovi pôdohospodárstva a rozvoja vidieka 
ministrovi hospodárstva 
ministrovi školstva, vedy, výskumu a športu 
ministrovi kultúry 
 
B. 1. 	Spracovať analýzu zamerania jestvujúcich (zazmluvnených) a, ak je to relevantné plánovaných projektov v oblasti pôsobenia rezortu (projekty štrukturálnych fondov a iné projekty) v korelácii s piliermi a prioritnými oblasťami Stratégie EÚ pre dunajský región;  
do 15. októbra 2011

prvému podpredsedovi vlády a ministrovi dopravy, výstavby a regionálneho rozvoja 
podpredsedovi vlády a ministrovi financií 
ministrovi životného prostredia 
ministrovi pôdohospodárstva a rozvoja vidieka 
ministrovi hospodárstva 
ministrovi školstva, vedy, výskumu a športu 
ministrovi kultúry 
 
B. 2. 	Ak vykonané analýzy poukážu na možnosti podpory projektových zámerov v súlade so Stratégiou EÚ pre dunajský región v rámci stanovených cieľov existujúcich programov a zároveň bez ohrozenia čerpania stanovených záväzkov, aktualizovať riadiace dokumenty existujúcich programov tak, aby boli vytvorené predpoklady na podporu takýchto projektových zámerov.  
do 31. decembra 2011

prvému podpredsedovi vlády a ministrovi dopravy, výstavby a regionálneho rozvoja 
podpredsedovi vlády a ministrovi financií 
ministrovi zahraničných vecí 
ministrovi životného prostredia 
ministrovi pôdohospodárstva a rozvoja vidieka 
ministrovi hospodárstva 
ministrovi školstva, vedy, výskumu a športu 
ministrovi vnútra 
ministrovi kultúry 
splnomocnencovi vlády pre vedomostnú ekonomiku 
 
B. 3. 	poskytovať vedúcemu úradu vlády SR súčinnosť a podporu pri implementácii Stratégie EÚ pre dunajský región.  
priebežne

vedúcemu Úradu vlády Slovenskej republiky 
B. 4. 	zriadiť konzultačnú skupinu národného kontaktného bodu pre Stratégiu EÚ pre dunajský región pozostávajúcu z členov riadiacich skupín pre prioritné oblasti Stratégie EÚ pre dunajský región.  
do 30. septembra 2011

Vykonajú:

prvý podpredseda vlády a minister dopravy, výstavby a regionálneho rozvoja 
podpredseda vlády a minister financií 
minister zahraničných vecí 
minister životného prostredia 
minister pôdohospodárstva a rozvoja vidieka 
minister hospodárstva 
minister školstva, vedy, výskumu a športu 
minister vnútra 
minister kultúry 
vedúci Úradu vlády Slovenskej republiky 
splnomocnenec vlády pre vedomostnú ekonomiku

Na vedomie:

predsedovi Slovenskej akadémie vied 
predsedovia samosprávnych krajov